UPUTSTVO ZA PODNOŠENJE ZAHTJEVA

ZA REALIZACIJU JAVNOG RADA

**UVOD**

Ovo Uputstvo je namijenjeno podnosiocima zahtjeva na Konkurs za izbor izvođača javnog rada u oblastima društvene brige o djeci imladima, zaštite lica sa invaliditetom, pomoći starim licima, borbe protiv bolesti zavisnosti, zaštite životne sredine, održavanja i obnavljanja javne infrastrukture, obrazovanja, kulture, sporta i drugih oblasti od javnog interesa, br.\_\_\_\_\_\_\_\_.

Javni rad je rad koji se organizuje u cilju zapošljavanja na određeno vrijeme, prioritetno teže zapošljivih lica, radi očuvanja i unapređenja njihovih radnih sposobnosti, kao i ostvarivanja određenog javnog interesa.

Javni interes se ostvaruje realizacijom pojedinih programa, pripremljenih od strane izvođača, a u okviru djelatnosti koja je jasno definisana njegovim konstitutivnim aktima.

Programske aktivnosti za ostvarivanje javnog interesa mogu izlaziti iz okvira djelatnosti izvođača, samo ukoliko su utvrđene konstitutivnim aktima partnera.

Partnerstvo je odnos uspostavljen između dva ili više pravna ili fizička lica. U cilju obezbjeđenja efikasnog izvođenja programa, svi programski partneri, uključujući i Zavod, potpisuju ugovor o realizaciji programa javnog rada i prihvataju principe dobre partnerske prakse.

Podnosilac zahtjeva samostalno, odnosno u saradnji sa programskim partnerima, mora pripremiti program sa jasno definisanim ciljevima i objasniti kako će isti doprinijeti ostvarivanju ciljeva i očekivanih rezultata utvrđenih konkursom.

Podnosilac zahtjeva kroz program daje i detaljan opis svih programskih aktivnosti. Ukoliko ima partnera, mora naznačiti i njegovu ulogu u navedenim aktivnostima. Takođe, potrebno je opisati i resurse, sopstvene ili partnera uz pomoć kojih će realizovati prethodno navedene programske aktivnosti.

Ciljnu grupu programa javnog rada čine nezaposlena lica iz evidencije Zavoda koja traže zaposlenje duže od 12 mjeseci, korisnici materijalnog obezbjeđenja porodice, lica sa invaliditetom, pripadnici romske i egipćanske populacije, lica starija od 50 godina života i druga nezaposlena lica.

Izvođač javnog rada može organizovati sprovođenje programa javnog rada samo ukoliko od ukupnog broja uključenih lica na nivou svakog pojedinačnog programa uključi 60% lica koja traže zaposlenje duže od 12 mjeseci, korisnike materijalnog obezbjeđenja porodice, lica sa invaliditetom, pripadnike romske i egipćanske populacije, lica starija od 50 godina života.

Izvođač javnog rada je poslodavac nezaposlenim licima iz evidencije Zavoda angažovanim na sprovođenju programskih aktivnosti i sa ovim licima zaključuje ugovore o radu na period koji ne može biti kraći od vremena trajanja programa.

# I PRAVILA KONKURSA ZA PODNOŠENJE ZAHTJEVA ZA REALIZACIJU JAVNOG RADA

Pravila podnošenja zahtjeva za realizaciju javnog rada odnose se na:

1. pravna i fizička lica koja mogu podnijeti zahtjev;
2. programske aktivnosti;
3. ciljnu grupu – učesnike programa.

### 1.1. Opravdanost podnosioca zahtjeva

Da bi se smatrali opravdanim podnosioci zahtjeva, moraju da:

* budu pravna i fizička lica koja u okviru svojih konstitutivnih akata imaju jasno definisanu djelatnost koja ih preporučuje za realizaciju programa iz predmeta konkursa;
* su upoznati da je javni rad društveno koristan rad koji ne uključuje njegov redovan rad i ne može da ima za svrhu stvaranja profita;
* sa nezaposlenim licima, uključenim u realizaciju programa javnog rada, zaključe ugovore o radu, u trajanju koje ne može biti kraće od vremena trajanja javnog rada;
* su upoznati da se sredstva dodijeljena za realizaciju javnog rada mogu koristiti samo za sprovođenje predloženih programskih aktivnosti;
* obezbijede kadrovske, finansijske, prostorne i tehničke uslove za realizaciju predloženih programskih aktivnosti;
* budu referentni i kredibilni za realizaciju javnog rada na osnovu ostvarene saradnje sa Zavodom, na ovom planu;
* nijesu u stečajnom postupku, postupku likvidacije, nijesu prestali obavljati djelatnost i da im žiro račun nije blokiran;
* imaju izmirene obaveze po osnovu poreza i doprinosa na lična primanja, zaključno sa 30.06.2018. godine.

### 1.2 Partnerstvo i opravdanost partnera

Podnosilac zahtjeva može samostalno ili u saradnji sa programskim partnerima realizovati javni rad.

Partnerski odnos u realizaciji javnog rada je obavezan ukoliko se predloženim programom predviđaju aktivnosti za ostvarivanje javnog interesa koje prevazizlaze definisanu djelatnost podnosioca zahtjeva.

Da bi se smatrali opravdanim, programski partner/i moraju da budu referentni i kredibilni za realizaciju javnog rada na osnovu ostvarene saradnje sa Zavodom, na ovom planu.

Programski partneri učestvuju u izradi programa javnog rada i odgovorni su za realizaciju svojih obaveza utvrđenih programom, a podnosilac zahtjeva obezbjeđuje izjavu partnera (Prilog 3).

Podnosilac zahtjeva istovremeno može biti i partner drugom/im podnosiocima zahtjeva.

### Programske aktivnosti

* 1. **Opravdane programske aktivnosti odnose se na:**

* pružanje podrške starim licima u stanju socijalne potrebe;
* pružanje podrške licima sa invaliditetom;
* obavljanje poslova od javnog interesa u oblasti društvene brige odjeci i mladima, borbe protiv bolesti zavisnosti, zaštite životne sredine, održavanja i obnavljanja javne infrastrukture, obrazovanja, kulture, sporta, i u drugim oblastima od javnog interesa.

**2.2 Trajanje programskih aktivnosti**

Program ne može da traje duže od 5 mjeseci.

**2.3 Lokacija izvođenja programskih aktivnosti**

Predložene programske aktivnosti sprovodiće se na teritoriji Crne Gore.

### Ciljna grupa – učesnici javnog rada

Ciljnu grupa programa javnog rada čine nezaposlena lica iz evidencije Zavoda:

1. koja traže zaposlenje duže od 12 mjeseci;
2. korisnici materijalnog obezbjeđenja porodice;
3. lica sa invaliditetom;
4. pripadnici romske i egipćanske populacije;
5. lica starija od 50 godina života i
6. druga nezaposlena lica.

Od ukupno uključenih lica iz evidencije Zavoda, najmanje 60% moraju biti lica koja traže zaposlenje duže od 12 mjeseci i/ili su korisnici materijalnog obezbjeđenja porodice i/ili su lica sa invaliditetom i/ili pripadnici romske i egipćanske populacije i/ili lica starija od 50 godina.

Ne postoji ograničenje u pogledu broja uključenih lica.

Ukoliko pojedini program podrazumijeva uključivanje do dva lica, moguće ga je realizovati samo ako predviđa zapošljavanje isključivo lica koja traže zaposlenje duže od 12 mjeseci i/ili korisnike materijalnog obezbjeđenja porodice i/ili lica sa invaliditetom i/ili pripadnike i romske i egipćanske populacije i/ili lica starija od 50 godina.

## II NAČIN PODNOŠENJA ZahtjevA

### Zahtjev za realizaciju javnog rada i prateća dokumentacija

Ne postoji ograničenje u broju zahtjeva za realizaciju javnog rada koje može podnijeti isto lice.

Uz popunjen zahtjev za realizaciju javnog rada (Prilog 1) dostaviti sljedeću dokumentaciju:

* Rješenje o upisu podnosioca zahtjeva i partnera (ukoliko se javni rad realizuje u partnerskom odnosu) u registar nadležnog organa;
* Osnivački akt (Statut), odnosno ovjereni izvod iz osnivačkog akta podnosioca zahtjeva i partnera (ukoliko se javni rad realizuje u partnerskom odnosu);
* Uvjerenja Poreske uprave da je podnosilac zahtjeva izmirio obaveze po osnovu poreza i doprinosa na lična primanja, zaključno sa 30.06.2018. godine;
* Izjava podnosioca zahtjeva (Prilog 2);
* Izjava partnera (Prilog 3) - (ukoliko se javni rad realizuje u partnerskom odnosu);
* Finansijski identifikacioni obrazac (Prilog 4)[[1]](#footnote-1);
* Izjava podnosioca zahtjeva o spremnosti na moguće korekcije programa u postupku razmatranja zahtjeva za izbor izvođača u dijelu broja učesnika programa i /ili dužine trajanja programa (Prilog 5)
* Nacrt ugovora o realizaciji javnog rada (Prilog 6).

Zahtjev za realizaciju javnog rada i prateća dokumentacija podnosi se u dva primjerka, u originalu ili kao ovjerena kopija originala.

***Napomena: Zahtjev za realizaciju javnog rada (Prilog 1), izjava podnosioca zahtjeva (Prilog 2), izjava programskog partnera (Prilog 3) – ukoliko se javni rad realizuje u partnerskom odnosu, finansijski identifikacioni obrazac (Prilog 4), izjava podnosioca zahtjeva o spremnosti na moguće korekcije programa, u postupku razmatranja zahtjeva za izbor izvođača, u dijelu broja učesnika programa i/ili dužine trajanja programa (Prilog 5) i Nacrt ugovora (Prilog 6) moraju biti predati na obrascima koji su sastavni dio ovog uputstva.***

***Komisija neće razmatrati zahtjeve za realizaciju javnog rada koji nijesu podnijeti na obrascima koji su sastavni dio ovog*** ***uputstva. Takođe, Komisija neće razmatrati neblagovremene i administrativno neusaglašene zahtjeve.***

***Administrativno neusaglašenim zahtjevom neće se smatrati zahtjev uz koji nije dostavljena izjava podnosioca zahtjeva o spremnosti na moguće korekcije programa, u postupku razmatranja zahtjeva za izbor izvođača, u dijelu broja učesnika programa i/ili dužine trajanja programa (Prilog 5).***

### Gdje i kako podnijeti zahtjeve

Zahtjevi moraju da budu dostavljeni u zapečaćenoj koverti. Šalju se kao preporučena pošiljka ili se lično predaju na adresu:

Zavod za zapošljavanje Crne Gore, Bulevar revolucije br. 5, Podgorica, sa naznakom “Komisiji za utvrđivanje predloga za izbor izvođača programa aktivne politike zapošljavanja”.

Na koverti moraju da budu naznačeni:

* pun naziv i adresa podnosioca zahtjeva i
* broj konkursa za podnošenje zahtjeva sa naznakom „Ne otvaraj”

### Krajnji rok za prijem zahtjeva

Krajnji rok za prijem zahtjeva je 15.03.2019. godine u 15 h. Svi zahtjevi podnešeni nakon krajnjeg roka neće se razmatrati, osim zahtjeva koji na poštanskom **žigu imaju naznačen datum i vrijeme koje je u okviru krajnjeg roka za podnošenje zahtjeva utvrđenog konkursom.**

**III OCJENA ZAHTJEVA**

Zahtjeve će ocjenjivati Komisija za utvrđivanje predloga za izbor izvođača programa aktivne politike zapošljavanja, po osnovu kriterijuma utvrđenih konkursom.

Maksimalan broj bodova koji se može ostvariti po osnovu prvog kriterijuma je 20.

Prvi kriterijum je podijeljen na četiri podkriterijuma. Svi podkriterijumi ocjenjuju se od 1 do 5 bodova.

Maksimalan broj bodova koji se može ostvariti po osnovu drugog kriterijuma je 20.

Drugi kriterijum se ocjenjuje od 5 do 20 bodova, na način što zahtjevi koji predviđaju zapošljavanje nezaposlenih lica koja traže zaposlenje duže od 12 mjeseci i/ili korisnika materijalnog obezbjeđena porodice i/ili lica sa invaliditetom i/ili pripadnika romske i egipćanske populacije i/ili lica starija od 50 godina od:

* 61% do 70% - 5 bodova
* 71% do 80% - 10 bodova
* 81% do 90% - 15 bodova
* 91% do 100% - 20 bodova

Maksimalni broj bodova koji se moće ostvariti po osnovu oba kriterijuma je 40.

|  |  |
| --- | --- |
| 1. **Kapaciteti podnosioca zahtjeva i značaj predloga programa**
 | 20 |
| 1.1 Da li podnosilac zahtjeva i partner imaju dovoljno iskustva za upravljanje programom  | /5 |
| 1.2 Da li su predložene programske aktivnosti odgovarajuće i direktno vezane sa ciljevima i očekivanim rezultatima programa? | /5 |
| 1.3 Da li su predložene programske aktivnosti ostvarljive uz pomoć resursa izvođača i programskih partnera? | /5 |
| 1.4 Koliko su predložene programske aktivnosti značajne za ciljnu grupu i korisnike programa | /5 |
| 1. **Ciljna grupa programa**
 | 20 |
| 2.1 Program podrazumijeva angažovanje više od 60% nezaposlenih lica koja traže zaposlenje duže od 12 mjeseci i/ili korisnika materijalnog obezbjeđena porodice i/ili lica sa invaliditetom i/ili pripadnika romske i egipćanske populacije i/ili lica starija od 50 godina | /20 |
| **UKUPNO (KRITERIJUM 1 I 2)** | **40** |

Komisija će utvrditi bodovnu listu podnijetih zahtjeva.

Ukoliko dva ili više podosioca zahtjeva, u okviru iste oblasti od javnog interesa, ostvare isti broj bodova, prednost pri izboru imaće programi, koji će se sprovoditi u manje razvijenim opštinama.

OBAVJEŠTENJE O REZULTATIMA OCJENE PREDLOGA PROGRAMA

Na predlog Komisije, Upravni odbor Zavoda donosi odluku o izboru izvođača javnog rada koja se objavljuje na internet stranici Zavoda.

Podnosilac zahtjeva se obavještava o ishodu zahtjeva, u pisanoj formi, u roku od pet dana od donošenja odluke o izboru izvođača.

Uz navedeno obavještenje izabranim izvođačima dostavlja se i priručnik o načinu realizacije programa javnog rada.

### DODATNE INFORMACIJE

Sva pitanja vezana za konkurs za izbor izvođača javnog rada mogu se postaviti i elektronskim putem na e-mail: javniradovi@zzzcg.me, od dana objavljivanja konkursa u sredstvima javnog informisanja do dana 15.03. 2019. godine.

1. prilikom podnošenja zahtjeva otvoriti poseban žiro račun koji će se koristiti isključivo za finansijske transakcije u okviru programa. Podatke o ovom žiro računu evidentirati u Prilogu 4 [↑](#footnote-ref-1)